เอเซียพลัสเพิ่มเป้าดัชนีหุ้นสิ้นปีนี้ 932 จุด
ฝ่ายวิจัยเอเซียพลัสปรับเพิ่มประมาณการดัชนีตลาดหุ้นปี2553ขึ้นเป็น 932จุด จากเดิมที่ระดับ880จุด
23 ส.ค. 2553

ฝ่ายวิจัยเอเซียพลัสปรับเพิ่มประมาณการดัชนีตลาดหุ้นปี2553ขึ้นเป็น 932จุด จากเดิมที่ระดับ880จุด
บริษัทหลักทรัพย์เอเซียพลัส(ASP)  เปิดเผยว่า ฝ่ายวิจัยได้ปรับเพิ่มประมาณการดัชนีที่เหมาะสมสิ้นปี 2553 อยู่ที่ระดับ 932  จุด จากเดิมที่ระดับ 880 จุด  โดยยังคงอิงสัดส่วนราคาต่อกำไรต่อหุ้น( P/E) 14 เท่า เช่นเดิม  หลังปรับเพิ่มประมาณการกำไรสุทธิต่อหุ้นของตลาดในปีนี้ขึ้นจากเดิม 6% เป็นหุ้นละ 66.6 บาท 
อย่างไรก็ตามดัชนีหุ้นที่ปรับตัวขึ้นมาแรงมากในสัปดาห์ที่ผ่านมา แนะนำ ให้เลือกหุ้น P/E ต่ำกว่า10 เท่า มีเงินปันผล หรือกลุ่มโรงกลั่นและอะโรเมติกส์ ซึ่งได้ผ่านพ้นจุดต่ำสุดในงวด ไตรมาส2ไปแล้ว สะท้อนจากค่าการกลั่นในปัจจุบัน ที่แกว่งตัวในกรอบ 5 – 6 เหรียญฯต่อบาร์เรล เทียบกับค่าเฉลี่ยราว 2-3 เหรียญฯต่อบาร์เรล ในงวด ไตรมาส2  ขณะที่ส่วนต่างหรือ Spread ของอะโรเมติกส์และวัตถุดิบ ก็เริ่มฟื้นตัวในเดือน ส.ค. หลังจากตกต่ำสุดในเดือน ก.ค. ที่ผ่านมา จึงแนะนำซื้อทั้งบริษัทไทยออยล์( TOP),บริษัทปตท. อะโรเมติกส์และการกลั่นหรือ  PTTAR    (TOP มีสัดส่วนธุรกิจโรงกลั่น : อะโรเมติกส์ ที่ 50% : 50% และส่วน PTTAR  40% : 60% )
สำหรับหุ้นถ่านหินแนะนำซื้อหุ้นบริษัทบ้านปู (BANPU), บริษัทลานนารีซอร์สเซส หรือ (LANNA) และรถยนต์ ( ไทยสแตนเลย์การไฟฟ้า ) เช่นSTANLY  หรือกิจการที่เติบโตในระยะยาว  (บีทีเอส กรุ๊ป โฮลดิ้งส์ หรือBTS, ไมเนอร์ อินเตอร์เนชั่นแนล หรือMINT)